Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 69/09)

Šis paziņojums ir publicēts saskaņā ar Komisijas Deleģētās regulas (ES) 2019/33 17. panta 5. punktu (1).

PAZIŅOJUMS PAR STANDARTA GROZĪJUMA APSTIPRINĀŠANU

“Rueda”

Atsauces numurs: PDO-ES-A0889-AM03

Paziņojuma datums: 2019. gada 2. decembris.

APSTIPRINĀTĀ GROZĪJUMA APRAKSTS UN PAMATOJUMS

1. Vīnu fizikāli ķīmisko īpašību izmaiņas (produkta specifikācijas 2. punkta a) apakšpunkts un vienotā dokumenta 1.4. punkts)

Apraksts un pamatojums

Ņemot vērā jaunās tendences vīna ražošanā, kas vērojamas, pateicoties drošākas tehnoloģijas pieejamībai, kā arī saistībā ar vidējās temperatūras paaugstināšanos klimata pārmaiņu rezultātā, ir jāpielāgo fizikāli ķīmiskās īpašības, jo īpaši kopējā un minimālā spirta satura un cukuru satura vērtības, vienlaikus arī pielāgojot produktus jaunajam tirgus pieprasījumam. Apgabalā audzētās vīnogu šķirnes nodrošina lielisku skābumu, un tas nozīmē to, ka skābuma, spirta un cukuru līdzsvars netiek ietekmēts un vīnu organoleptiskās īpašības tiek saglabātas un uzlabotas.

Grozījuma vai grozījumu veids: PARASTS (grozījums attiecas uz vienoto dokumentu).

Šā grozījuma mērķis ir pielāgošanās produkta fizikāli ķīmiskajām īpašībām, un tas neietver būtiskas izmaiņas attiecībā uz aizsargāto produktu, kuram joprojām piemīt saiknē aprakstītās īpašības un profils, ko nodrošina vides faktoru un cilvēkfaktoru mijiedarbība. Tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

2. Organoleptisko īpašību izmaiņas (produkta specifikācijas 2. punkta b) apakšpunkts un vienotā dokumenta 1.4. punkts)

Apraksts un pamatojums

Regulatīvā padome pašlaik cenšas iegūt akreditāciju, lai saviem sertificēšanas uzdevumiem varētu izmantot standartu UNE-EN-ISO 17065. Tādēļ ir jāgroza aizsargāto vīnu organoleptisko īpašību apraksts, lai to īpašības varētu saistīt ar novērtējamiem deskriptoriem, izmantojot degustatoru grupu, kas atbilst standartā UNE-EN-ISO 17025 noteiktajiem kritērijiem.

Grozījuma vai grozījumu veids: PARASTS (grozījums attiecas uz vienoto dokumentu).

Šā grozījuma mērķis ir pielāgošanās produkta organoleptiskajām īpašībām, lai tās var labāk novērtēt, veicot sensoro analīzi. Tas neietver būtiskas izmaiņas attiecībā uz produktu, kuram joprojām piemīt saiknē aprakstītās īpašības un profils, ko nodrošina vides faktoru un cilvēkfaktoru mijiedarbība. Tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

3. “Pálido” (gaišo) vīnu iekļaušana desertvīnu kategorijā (produkta specifikācijas 2. punkts un vienotā dokumenta 1.4. punkts)

Apraksts un pamatojums

Vīnu veids, kuru tradicionāli dēvē par “pálido” (gaišie vīni), bija iekļauts produkta specifikācijās desertvīnu kategorijā, taču nosaukums, ar kuru tie vienmēr ir bijuši pazīstami, nebija reģistrēts. Tāpēc ar šo grozījumu atkārtoti norāda produktu, kas ir daļa no ACVN “Rueda” un ko turpina ražot vīna darītavās.

Grozījuma vai grozījumu veids: PARASTS (grozījums attiecas uz vienoto dokumentu).

Šis grozījums nenozīmē, ka ir iekļauta, svītrota vai mainīta vīnu kategorija, jo gaišie vīni ir arī desertvīni (Regulas (ES) Nr. 1308/2013 VII pielikuma II daļā iekļautā 3) kategorija) un tie jau ir paredzēti esošajā produkta specifikācijā.

Tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

4. Stādījumu biezības samazināšana, prasības par vīnogulāju audzēšanas sistēmu svītrošana (produkta specifikācijas 3. punkta a) apakšpunkts un vienotā dokumenta 1.5. punkts)

Apraksts un pamatojums

To stādījumu minimālā biezība, kas iestādīti, sākot no 2019. gada, ir noteikta šādā apmērā: 1 100 vīnogulāji uz hektāru. Prasība par vīnogulāju audzēšanas sistēmu arī ir svītrota. Pēdējo gadu pieredze ir apliecinājusi, ka modernas vīnogulāju audzēšanas metodes ļauj iegūt augstākās kvalitātes izejvielas, neuzturot prasības, kas tika piemērotas agrāk.

Grozījuma vai grozījumu veids: PARASTS (grozījums attiecas uz vienoto dokumentu).

Šis grozījums ietver tikai audzēšanas prakses pielāgošanu modernām vīnogulāju audzēšanas metodēm. Tas nerada nekādas izmaiņas attiecībā uz gatavā produkta īpašībām. Tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

5. Vīna ražošanas nosacījumi (īpašas vīndarības metodes) (produkta specifikācijas 3. punkta b) apakšpunkta b.1) punkts un vienotā dokumenta 1.5. punkts)

Apraksts un pamatojums

Šīs izmaiņas tiek izdarītas tikai tādēļ, lai aktualizētu tekstu par vīna ražošanas nosacījumiem, svītrojot punktus, kas nekādi nepapildina produkta īpašības un kas ietver neskaidrus jēdzienus, kurus grūti pierādīt (piem., “rūpīgi”, “perfektā stāvoklī”). Šis grozījums ir vajadzīgs, lai pielāgotu produkta specifikācijas tekstu standartā UNE-EN-ISO 17065 noteiktajiem kritērijiem (saistībā ar kuriem Regulatīvā padome cenšas saņemt akreditāciju), jo šie punkti nav sertificējami.

Pēdējais punkts (6. punkts) arī tiek svītrots, jo, ņemot vērā mūsdienās izmantoto tehnoloģiju, tas ir novecojis, proti, tajā ir noteikts, ka, lai novērstu vīna piesārņošanu, ir jāizmanto tvertnes, kurām ir jābūt pārklātām ar epoksīdsveķiem.

Grozījuma vai grozījumu veids: PARASTS (grozījums attiecas uz vienoto dokumentu).

Šā grozījuma mērķis ir tikai pielāgošanās pašreizējai praksei, un tas nerada nekādas izmaiņas attiecībā uz gatavā produkta īpašībām. Tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

6. Nogatavināšanas nosacījumi, kas jāiekļauj gaišo vīnu ražošanas nosacījumos (produkta specifikācijas 3. punkta b) apakšpunkta b.2) punkts un vienotā dokumenta 1.5. punkts)

Apraksts un pamatojums

Ir ierosināts grozīt 3. punkta b) apakšpunkta b.2) punktu (“Īpašas vīndarības metodes”; “Nogatavināšanas nosacījumi”), lai iekļautu īpašos nogatavināšanas nosacījumus, kas attiecas uz gaišajiem vīniem. Iepriekšējā redakcija bija vispārīgāka, taču tagad ir atzīts, ka ir atbilstošāk precizēt īpašos nosacījumus, kas attiecas uz gaišo un zeltaino veidu vīnu nogatavināšanu.

Grozījuma vai grozījumu veids: PARASTS (grozījums attiecas uz vienoto dokumentu).

Tā kā gaišie vīni ir iekļauti desertvīnu kategorijā, ir noteikts, ka ir atbilstoši iekļaut konkrētu tekstu, kas attiecas uz zeltainajiem vīniem un uz gaišajiem vīniem, katrā no šiem gadījumiem precizējot nogatavināšanas nosacījumus, jo tiem ir ļoti svarīga nozīme šo vīnu ražošanas procesā. Tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

7. Vīna ražošanas ierobežojumi (produkta specifikācijas 3. punkta c) apakšpunkts un vienotā dokumenta 1.5. punkts)

Apraksts un pamatojums

Bija jāmaina vīnogu šķirņu minimālā procentuālā daļa dažādos vīnu veidos, lai pielāgotu tos jaunajām vīndarības metodēm un tirgus preferencēm. Tomēr šī katras šķirnes īpatsvara pielāgošana nemaina aizsargāto vīnu būtiskās īpašības.

Grozījuma vai grozījumu veids: PARASTS (grozījums attiecas uz vienoto dokumentu).

Kā skaidrots iepriekšējā aprakstā, šīs izmaiņas nepārveido produkta (vīns ar ACVN “RUEDA”) galvenās īpašības, ko nodrošina vides faktoru un cilvēkfaktoru mijiedarbība. Tās nepadara saikni par spēkā neesošu, tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

8. Jaunas šķirnes: “sauvignon blanc” kā galvenā šķirne un “Chardonnay”, “viognier” un “Syrah” iekļaušana. Šo šķirņu maksimālās ražas (produkta specifikācijas 5. un 6. punkts un vienotā dokumenta 4. punkta a) apakšpunkts un 6. punkts)

Apraksts un pamatojums

“Sauvignon Blanc” ir iekļauta kā galvenā šķirne. To audzē plantācijās kopš 20. gadsimta 70. gadiem, un tagad šo plantāciju platība AVCN “Rueda” apgabalā ir 1 195 ha. Ir pierādījies, ka šī šķirne ļoti labi pielāgojas apstākļiem noteiktajā apgabalā un tāpēc ir iespējams ražot izslavētas kvalitātes vienas šķirnes vīnus, kas ideāli atspoguļo minētā apgabala atšķirīgās īpašības.

Ir pievienotas jaunas papildu šķirnes — divas balto vīnogu šķirnes (“Chardonnay” un “Viognier”) un viena sarkano vīnogu šķirne (“Syrah”). Šīs vīnogas daudzus gadus ir audzētas minētajā apgabalā, uz kuru attiecas ACVN, sasniedzot izcilus rezultātus un lielu atzinību. Tās arī ļauj ražot vīnus, kuru profils ir tipisks ar ACVN apzīmētajiem vīniem.

Tāpēc groza arī produkta specifikācijas 5. punktu, lai iekļautu norādes par šo abu šķirņu maksimālajām ražām no hektāra.

Grozījuma vai grozījumu veids: PARASTS (grozījums attiecas uz vienoto dokumentu).

Šo šķirņu iekļaušana nerada nekādas būtiskas izmaiņas attiecībā uz gatavā produkta īpašībām. Šķirne “Sauvignon Blanc” jau iepriekš bija apstiprināta, un arī vienas šķirnes vīni tika ražoti, izmantojot šo šķirni. Izmaiņas klasifikācijā tikai apstiprina šīs šķirnes plašo izplatību. Pārējo triju šķirņu kā mazākuma šķirņu ieviešana nemaina produkta galīgās īpašības. Šis grozījums nekādā gadījumā nepadara saikni par spēkā neesošu un tāpēc neietilpst nevienā no kategorijām, kas minētas Regulas (ES) 2019/33 14. panta 1. punktā.

9. Nelieli grozījumi attiecībā uz saikni (produkta specifikācijas 7. punkts)

Apraksts un pamatojums

Lai tiktu izpildīts tiesas nolēmums, ir iekļauta Orbita pašvaldības teritorija (Avilas province), tāpēc tagad ar ACVN “Rueda” apzīmēto produktu ražošanas apgabala maksimālais augstums virs jūras līmeņa ir 870 metri.

Tās ir vienreizējas izmaiņas, kas neietekmē saikni.

Ir veiktas arī nelielas izmaiņas šā punkta formulējumā (tās nerada izmaiņas attiecībā uz saikni), lai precizētu dažus jēdzienus un ļautu vieglāk saprast dažus ierosinātos grozījumus.

Grozījuma vai grozījumu veids: PARASTS (grozījums neattiecas uz vienoto dokumentu).

Tās ir nelielas izmaiņas, kas neietekmē cēloņsakarību vai kopsavilkumu, kurš ietverts vienotajā dokumentā. Tāpēc netiek uzskatīts, ka šis grozījums ietilpst kādā no kategorijām, kas minētas Regulas (ES) 2019/33 14. panta 1. punktā.

10. Grozījumi attiecībā uz izņēmumiem saistībā ar ieguvi (produkta specifikācijas 8. punkta b) apakšpunkta b.1) punkts)

Apraksts un pamatojums

Pieredze liecina, ka katrs vīndarības gads ir atšķirīgs un vīnogulājus ietekmē mainīgi dabas faktori (temperatūra, nokrišņu daudzums, negaidītas salnas, kaitēkļi, slimības utt.), kas savukārt ietekmē vīnogu daudzumu un kvalitāti.

Tādēļ tiek uzskatīts, ka ir jāiekļauj iespēja samazināt ieguvi par ne vairāk kā 2 procentpunktiem konkrētos vīndarības gados un atkarībā no apstākļiem, kas ietekmē aizsargāto nosaukumu. Šis samazinājums ir saistīts arī ar maksimālās vīnogu ražas no hektāra samazinājumu, jo tiek uzskatīts, ka vīnogu kvalitātes nosacījumi var atšķirties, kā skaidrots iepriekš, atkarībā no klimata un citiem apstākļiem, kas galu galā var ietekmēt aizsargātā produkta kvalitāti.

Grozījuma vai grozījumu veids: PARASTS (grozījums neattiecas uz vienoto dokumentu).

Mērķis ir atrast veidu, kā kontrolēt gatavā produkta kvalitāti. Aizsargātā produkta īpašības nemainās, turklāt tas ļauj garantēt, ka šīs īpašības tiek nodrošinātas katrā vīndarības gadā. Tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

11. Papildinājums pamatojumam, kāpēc iepakošana ir jāveic noteiktajā reģionā (produkta specifikācijas 8. punkta b) apakšpunkta b.2) punkts un vienotā dokumenta 1.9. punkts)

Apraksts un pamatojums

Produkta specifikācijas 8. punkta b) apakšpunkta b.2) punkta formulējums saistībā ar to, kādēļ iepakošana (iepildīšana pudelēs) ir jāveic noteiktajā reģionā, ir mainīts saskaņā ar jaunās Komisijas Deleģētās regulas (ES) 2019/33 4. panta 2. punktu.

Grozījuma vai grozījumu veids: PARASTS (grozījums attiecas uz vienoto dokumentu).

Šī prakse jau bija obligāta, un tāpēc šis grozījums nerada nekādus papildu tirdzniecības ierobežojumus. Tās ir tikai redakcionālas izmaiņas, kuru mērķis ir nodrošināt atbilstību piemērojamajiem tiesību aktiem. Tāpēc šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

12. Grozījums 8. Punkta b) apakšpunkta b.3) punktā par marķēšanu. Atzīmes “vino de pueblo” (“ciemata vīns”), kas saistīta ar mazāku ģeogrāfisko vienību, iekļaušana (produkta specifikācijas 8. punkta b) apakšpunkta b.3) punkts un vienotā dokumenta 1.9. punkts)

Apraksts un pamatojums

Kompetentā iestāde nesen ir noregulējusi tādu atzīmju lietošanu, kas saistītas ar mazākas ģeogrāfiskās vienības izmantošanu, tostarp “vino de pueblo” (“ciemata vīns”) — attiecībā uz vīniem, kuru ražošanā izmanto vīnogas, no kurām vismaz 85 % ir novāktas zemes gabalos, kas atrodas pašvaldības vai mazākas vietējās teritoriālās vienības robežās. Šā grozījuma pamatā ir patērētāju arvien lielākais pieprasījums pēc precīzas informācijas, kura no visām pašvaldību teritorijām un vietām, kas ietilpst ACVN apgabalā, ir konkrētā izcelsmes vieta.

Kā noteikts Komisijas Deleģētās regulas (ES) 2019/33 55. panta 2. punktā, lai mazākas ģeogrāfiskās vienības nosaukumu varētu izvietot uz marķējuma, tas ir jānorāda produkta specifikācijā un vienotajā dokumentā.

Ir arī nolemts izteikt 8. punkta b) apakšpunkta b.3) punktu pilnīgi jaunā redakcijā, izšķirot uz marķējuma norādāmo obligāto un neobligāto informāciju. Nav pievienotas nekādas jaunas prasības; punkts ir tikai pārstrukturēts, lai to būtu vieglāk saprast.

Grozījuma vai grozījumu veids: PARASTS (grozījums ATTIECAS uz vienoto dokumentu).

Šī uz marķējuma norādāmā neobligātā informācija sniedz patērētājiem vairāk informācijas par produkta izcelsmi un ražošanas veidu, taču tā nekādā gadījumā neietver tirdzniecības ierobežojumu. Tāpēc netiek uzskatīts, ka šis ir tāda tipa grozījums, kādi ir minēti Komisijas Deleģētās regulas (ES) 2019/33 14. panta 1. punktā.

13. Pielāgošana noteikumiem par pārbaudi attiecībā uz atbilstību produkta specifikācijai (produkta specifikācijas 9. punkts)

Apraksts un pamatojums

Pielāgošana Eiropas Parlamenta un Padomes 2013. gada 17. decembra Regulas (ES) Nr. 1306/2013 noteikumiem un Komisijas 2018. gada 17. oktobra Īstenošanas regulas (ES) 2019/34, jo īpaši tās 19. panta, noteikumiem, kuros izklāstīts, kā kompetentajai iestādei vai kontroles struktūrai ir jāveic ikgadējā verifikācija ar mērķi verificēt atbilstību produkta specifikācijai. Šis grozījums ir vajadzīgs arī tādēļ, ka ir jāaktualizē produkta specifikācija, lai izpildītu standarta UNE-EN-ISO-17065 kritērijus.

Grozījuma vai grozījumu veids: PARASTS (grozījums neattiecas uz vienoto dokumentu).

Šis grozījums neietilpst nevienā no kategorijām, kas minētas Regulas (ES) 2019/33 14. panta 1. punktā.

VIENOTS DOKUMENTS

1. Produkta nosaukums

“Rueda”

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

5. Kvalitatīvs dzirkstošais vīns

4. Vīna vai vīnu apraksts

BALTVĪNS

Izskats: gaiši dzeltena līdz salmu dzeltena krāsa ar zeltainu vai zaļganu nokrāsu. Dzidrs.

Aromāts: noapaļots, vidēji izteikts, dominē augļu un/vai ziedu, un/vai zāles primārais aromāts.

Garša: noapaļota, svaiga, vidēji līdz ļoti izteikta.

Mucās raudzētu vai nogatavinātu baltvīnu organoleptiskās īpašības būs atkarīgas no vīna ražošanas procesa. Izskats: krāsas var būt izteiktākas (vidēja līdz augsta intensitāte). Smarža: parādīsies aromāti, kas ir saistīti ar mucā pavadīto laiku. Garša būs izteikta, tanīni — līdzsvaroti, bet pēcgaršu radīs terciārie aromāti.

*Attiecībā uz ierobežojumiem, kas nav atsevišķi norādīti, ir jāievēro spēkā esošie tiesību akti.

Maksimālais gaistošais skābums. Ja baltvīni raudzēti un/vai nogatavināti mucā, gaistošais skābums nedrīkst pārsniegt 1 g/l (izteikts vīnskābē).

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 11 Minimālais kopējais skābums Izteikts vīnskābē -4,7 g/l Maksimālais gaistošais skābums (miliekvivalentos litrā) 10,83 Maksimālais kopējais sēra dioksīda saturs (mg/l) 180

ATTIECĪGĀ GADA SARKANVĪNS

Izskats: rubīnsarkana līdz ķiršu sarkana krāsa ar violetu nokrāsu. Dzidrs.

Aromāts: vidēji izteikts, dominē melno un/vai sarkano augļu primārais aromāts.

Garša: noapaļota, viegla līdz augsta intensitāte.

*Attiecībā uz ierobežojumiem, kas nav atsevišķi norādīti, ir jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 12 Minimālais kopējais skābums Izteikts vīnskābē — 4 g/l Maksimālais gaistošais skābums (miliekvivalentos litrā) 11,67 Maksimālais kopējais sēra dioksīda saturs (mg/l) 150

SARKANVĪNI, KAS VECĀKI PAR VIENU GADU (NOGATAVINĀTI MUCĀS)

Izskats: rubīnsarkana līdz ķiršu sarkana krāsa. Dzidrs.

Aromāts: vidēji līdz ļoti izteikts. Šiem vīniem var būt primārie aromāti, sekundārie aromāti (raugs un/vai maize) un terciārie aromāti, ko rada nogatavināšana ozolkoka mucās.

Garša: noapaļota, pēcgaršu rada nogatavināšana ozolkoka mucās.

Maksimālais gaistošais skābums: (meq/l) 13,33 līdz 10° spirta +0,06 g/l uz katru spirta satura grādu pēc 10.

*Attiecībā uz ierobežojumiem, kas nav atsevišķi norādīti, ir jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 12 Minimālais kopējais skābums Izteikts vīnskābē — 4 g/l Maksimālais gaistošais skābums (miliekvivalentos litrā) 13,33 Maksimālais kopējais sēra dioksīda saturs (mg/l) 150

DESERTVĪNS — zeltainie vīni

Izskats: zeltaini dzeltena vai zeltaina krāsa. Dzidrs.

Aromāts: ļoti izteikts. Tiek uzturēti sekundārie aromāti (maize, raugs), kā arī terciārie aromāti, ko nodrošina koksne, piemēram, grauzdējuma un/vai dūmu, un/vai pikants aromāts vai žāvētu augļu aromāts.

Garša: līdzsvarota, samtaina (vidēja līdz augsta intensitāte), pēcgaršu rada terciārie aromāti (žāvēti augļi un/vai grauzdējuma un/vai pikantas pamatnianses).

*Attiecībā uz ierobežojumiem, kas nav atsevišķi norādīti, ir jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 15 Minimālais kopējais skābums Izteikts vīnskābē — 4 g/l Maksimālais gaistošais skābums (miliekvivalentos litrā) Maksimālais kopējais sēra dioksīda saturs (mg/l) 150

DESERTVĪNS — gaišie vīni

Izskats: salmu dzeltena līdz gaiši zeltaina krāsa. Dzidrs.

Aromāts: ļoti izteikts. Tiek uzturēti sekundārie un terciārie aromāti, kurus nodrošina bioloģiskās nogatavināšanas posms (mandeles un/vai maizes raugs, un/vai pikantas nianses).

Garša: līdzsvarota, samtaina, pēcgaršu rada aromāti, kas iegūti bioloģiskās nogatavināšanas rezultātā.

*Attiecībā uz ierobežojumiem, kas nav atsevišķi norādīti, ir jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 15 Minimālais kopējais skābums Izteikts vīnskābē — 4 g/l Maksimālais gaistošais skābums (miliekvivalentos litrā) Maksimālais kopējais sēra dioksīda saturs (mg/l) 150

KVALITATĪVS DZIRKSTOŠAIS VĪNS — baltvīni un sārtvīni

Izskats: dzidrs; smalki burbulīši, kas saglabājas vidēji ilgi līdz ilgi.

Aromāts: dominē primārie (ziedu un/vai augļu) un sekundārie (maizes un/vai rauga) aromāti. noapaļots, vidēji līdz ļoti izteikts.

Garša: līdzsvarota, svaiga, sabalansēti gāzēta (ar burbulīšiem), nedaudz jūtami sekundārie aromāti (maize un grauzdējums), noapaļota un vidēja līdz augsta intensitāte.

*Attiecībā uz ierobežojumiem, kas nav atsevišķi norādīti, ir jāievēro spēkā esošie tiesību akti.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 9,5 Minimālais kopējais skābums Izteikts vīnskābē -4,7 g/l Maksimālais gaistošais skābums (miliekvivalentos litrā) 0,65 Maksimālais kopējais sēra dioksīda saturs (mg/l) 180

5. Vīndarības metodes

a) Galvenās vīndarības metodes

Minimālā jauno stādījumu biezība

Audzēšanas prakse

Vīna dārzos, kuros audzē vīnogas, kas tiks izmantotas ar ACVN “Rueda” apzīmētā vīna ražošanā, un kuri ir iestādīti, sākot no 2019. gada, minimālajai stādījumu biezībai ir jābūt 1100 vīnogulājiem uz hektāru.

Vīna ražošanas nosacījumi — potenciālais spirta saturs

Īpašā vīndarības metode

Atsevišķi novākto partiju vai daļu minimālais potenciālais spirta saturs (% tilp.) būs 12 tilpumprocenti sarkano vīnogu šķirņu gadījumā un 10,5 tilpumprocenti balto vīnogu šķirņu gadījumā.

Ja vīnogas paredzētas kvalitatīvu dzirkstošo vīnu ražošanai, atļautais minimālais potenciālais spirta saturs būs 9,5 tilpumprocenti. Šīs vīnogas nedrīkst izmantot citu veidu vīnu ražošanai.

Ieguve

Īpašā vīndarības metode

Maksimālā kopējā ieguve būs 72 litri uz 100 kg vīnogu.

Nogatavināšanas nosacījumi

Īpašā vīndarības metode

1. Tādu vīnu gadījumā, uz kuriem norādīta atzīme “FERMENTADO EN BARRICA” (“raudzēti mucās”), raudzēšanai un nogatavināšanai nogulsnēs ir jāizmanto ozolkoka mucas.

2. “Vino Dorado” (zeltainais vīns) ir jānogatavina un jāoksidē vismaz četrus gadus, un vīns ir jāglabā ozolkoka tvertnēs vismaz divus gadus pirms laišanas tirgū.

3. “Vino Pálido” (gaišais vīns) ir jāiegūst bioloģiskās nogatavināšanas procesā, un vīns ir jāglabā ozolkoka mucās vismaz trīs gadus pirms laišanas tirgū.

Vīnu ražošanā piemērojamais ierobežojums

Baltvīns — ražots no vīnogu šķirnēm, no kurām vismaz 50 % ir balto vīnogu šķirnes, kas uzskatāmas par galvenajām šķirnēm.

Kvalitatīvs dzirkstošais vīns — ražots no vīnogu šķirnēm, no kurām vismaz 75 % uzskatāmas par galvenajām šķirnēm.

Zeltainais vīns, sausais desertvīns — ražots no “Palomino Fino” un/vai “Verdejo” apstiprinātajām šķirnēm.

Gaišais vīns, sausais desertvīns — ražots no “Palomino Fino” un/vai “Verdejo” apstiprinātajām šķirnēm.

Sārtvīns — ražots no vīnogu šķirnēm, no kurām vismaz 50 % ir apstiprinātās sarkano vīnogu šķirnes.

Sarkanvīns — ražots tikai no apstiprinātajām sarkano vīnogu šķirnēm.

b) Maksimālās ražas

“Verdejo”, “Sauvignon Blanc”, “Chardonnay” un “Viognier” (audzēšana, izmantojot špaleru)

10 000 kg vīnogu no hektāra

“Verdejo”, “Sauvignon Blanc”, “Chardonnay” un “Viognier” (audzēšana, izmantojot špaleru)

72 hl no hektāra

“Viura” (audzēšana, izmantojot špaleru)

12 000 kg vīnogu no hektāra

“Viura” (audzēšana, izmantojot špaleru)

86,40 hl no hektāra

“Verdejo”, “Sauvignon Blanc”, “Chardonnay” un “Viognier” (zemi vīnogulāji, audzēšana kausveida formā)

8000 kg vīnogu no hektāra

“Verdejo”, “Sauvignon Blanc”, “Chardonnay” un “Viognier” (zemi vīnogulāji, audzēšana kausveida formā)

57,60 hl no hektāra

“Viura” un “Palomino fino” (zemi vīnogulāji, audzēšana kausveida formā)

10 000 kg vīnogu no hektāra

“Viura” un “Palomino fino” (zemi vīnogulāji, audzēšana kausveida formā)

72 hl no hektāra

Sarkano vīnogu šķirnes

7000 kg vīnogu no hektāra

Sarkano vīnogu šķirnes

50,40 hl no hektāra

Dzirkstošie vīni, kas ražoti no šķirnes “Verdejo”, “Sauvignon Blanc”, “Chardonnay” un “Viognier” (audzēšana, izmantojot špaleru)

12 000 kg vīnogu no hektāra

Dzirkstošie vīni, kas ražoti no šķirnes “Verdejo”, “Sauvignon Blanc”, “Chardonnay” un “Viognier” (audzēšana, izmantojot špaleru)

86,40 hl no hektāra

6. Noteiktais ģeogrāfiskais apgabals

1. Ar ACVN “Rueda” apzīmēto produktu ražošanas apgabals atrodas uz dienvidiem no Valjadolidas provinces. Tas daļēji aptver Segovijas provinces rietumu daļu un Avilas provinces ziemeļu daļu. Ražošanas apgabalu veido šādu pašvaldību teritorija:

Valjadolidas provincē:

Aguasal, Alaejos, Alcazarén, Almenara de Adaja, Ataquines, Bobadilla del Campo, Bocigas, Brahojos de Medina, Carpio del Campo, Castrejón, Castronuño, Cervillego de la Cruz, El Campillo, Fresno el Viejo, Fuente el Sol, Fuente Olmedo, Gomeznarro, Hornillos, La Seca, La Zarza, Lomoviejo, Llano de Olmedo, Matapozuelos, Medina del Campo, Mojados, Moraleja de las Panaderas, Muriel, Nava del Rey, Nueva Villa de las Torres, Olmedo, Pollos, Pozal de Gallinas, Pozaldez, Puras, Ramiro, Rodilana, Rubí de Bracamonte, Rueda, Salvador de Zapardiel, San Pablo de la Moraleja, San Vicente del Palacio, Serrada, Sieteiglesias de Trabancos, Tordesiljasa, Torrecilla de la Abadesa, Torrecilla de la Orden, Torrecilla del Valle, Valdestillas, Velascálvaro, Ventosa de la Cuesta, Villafranca del Duero, Villanueva del Duero un Villaverde de Medina.

Avilas provincē:

Blasconuño de Matacabras, Madrigal de las Altas Torres, Órbita (1., 2., 4. un 5. kadastrālais poligons) un Palacios de Goda (14., 17., 18., 19. un 20. kadastrālais poligons).

Segovijas provincē:

Aldeanueva del Codonal, Aldehuela del Codonal, Bernuy de Coca, Codorniz, Coca (7. poligons, kas ir daļa no Villagonzalo de Coca rajona) Donhierro, Fuentes de Santa Cruz, Juarros de Voltoya, Montejo de Arévalo, Montuenga, Moraleja de Coca, Nava de la Asunción, Nieva, Rapariegos, San Cristóbal de la Vega, Santiuste de San Juan Bautista un Tolocirio.

2. Ar ACVN nosaukumu “Rueda” apzīmēto vīnu nogatavināšanas apgabals precīzi sakrīt ar ražošanas apgabalu.

7. Galvenā(-ās) vīna vīnogu šķirne(-es)

“VERDEJO”

“SAUVIGNON BLANC”

“TEMPRANILLO”

8. Saiknes vai saikņu apraksts

VĪNS

Kontinentālais Vidusjūras klimats (būtiskas temperatūras atšķirības, proti, ilgas, aukstas ziemas, vēlas salnas un karstas, sausas vasaras), augsne (parasti grantaina vai akmeņaina augsne, kas novērš evapotranspirāciju un nodrošina maksimālu saules gaismas daudzumu) un vietējā šķirne (“Verdejo”) — tie visi ir nozīmīgi faktori, kas ļauj sasniegt šo vīnu raksturīgās īpašības: šķirne “Verdejo” piešķir šā apgabala baltvīniem to atšķirīgo skābumu, konsistenci un smaržas buķeti. Ņemot vērā vīnogu izcilo gatavību, sarkanvīni ir aromātiski, līdzsvaroti un labi strukturēti.

DESERTVĪNS

Šos vīnus noteiktajā apgabalā ražo kopš seniem laikiem: nogatavināti desertvīni, kas izgatavoti pazemes vīna pagrabos un nogatavināti lielās mucās un tvertnēs, lai nodrošinātu krāsu un aromātu, kas ir oksidatīvās nogatavināšanas raksturīgās iezīmes. Oksidatīvās nogatavināšanas rezultātā iegūtie vīni ir apgabala tradicionālo vīndarības metožu izmantošanas pēdējais piemērs un ir jāsaglabā to unikalitātes un kvalitātes dēļ.

KVALITATĪVS DZIRKSTOŠAIS VĪNS

Vietējās šķirnes “Verdejo” unikālās iezīmes (īpašais skābums, smaržu buķete un laba konsistence) iedvesmoja apgabala vīndarus ražot dzirkstošos vīnus. Rezultātā tika iegūti izcilas kvalitātes vīni, kuros šķirņu īpašības tiek ideāli paspilgtinātas ar iezīmēm, kas iegūtas, izmantojot tradicionālo metodi.

9. Būtiski papildu nosacījumi (iepakojums, marķēšana, citas prasības)

Iepakošanas prasības

Tiesiskais regulējums:

valsts tiesību akti

Papildu nosacījuma veids:

iepakošana tiek veikta noteiktajā ģeogrāfiskajā apgabalā

Nosacījuma apraksts:

Vīndarības process ietver iepildīšanu pudelēs un nogatavināšanu pudelēs, tādējādi šajā produkta specifikācijā aprakstītās organoleptiskās īpašības var garantēt tikai tad, ja visas vīna apstrādes darbības notiek ražošanas apgabalā. Tādēļ, lai saglabātu kvalitāti, garantētu izcelsmi un nodrošinātu kontroli, ņemot vērā to, ka ar ACVN “Rueda” apzīmēto vīnu iepildīšana pudelēs ir viens no izšķirošajiem punktiem saistībā ar šajā produkta specifikācijā noteikto īpašību iegūšanu, šī darbība ir jāveic vīna darītavās, kas atrodas minētā ražošanas apgabala rūpnīcās, kurās veic iepildīšanu pudelēs.

Obligātā informācija

Tiesiskais regulējums:

ES tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

Ģeogrāfiskais nosaukums “Rueda”, pēc kura norāda atzīmi “Denominación de Origen Protegida” (aizsargāts cilmes vietas nosaukums) un/vai saīsinājumu “DOP” (ACVN) vai tradicionālo terminu “Denominación de Origen” (cilmes vietas nosaukums), ar ko aizstāj “DOP (Denominación de Origen Protegida)” (ACVN (aizsargāts cilmes vietas nosaukums)).

Ir jānorāda ražas novākšanas gads, izņemot šādu veidu vīnu gadījumā: zeltainie, gaišie un kvalitatīvie dzirkstošie vīni (baltvīni un sārtvīni).

Kvalitatīvo dzirkstošo vīnu gadījumā ir jānorāda vīndarības metode.

Neobligātā informācija

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

— tradicionālie termini “CRIANZA”, “RESERVA” un “GRAN RESERVA” saskaņā ar nosacījumiem, kas minēti īpašajos standartos un noteikumos, kā arī piemērojamajos tiesību aktos;

— atzīme, kas attiecas uz vīndarības metodi: “ROBLE” (OZOLKOKA) un “FERMENTADO EN BARRICA” (NOGATAVINĀTS MUCĀ) saskaņā ar nosacījumiem, kas minēti īpašajos standartos un noteikumos, kā arī pārējos piemērojamajos tiesību aktos;

— tradicionālie termini “DORADO” (ZELTAINAIS) un “PÁLIDO” (GAIŠAIS) tikai attiecīgi noteiktajiem vīnu veidiem un saskaņā ar nosacījumiem, kas izklāstīti īpašajos standartos un noteikumos, kā arī pārējos piemērojamajos tiesību aktos.

Obligātā informācija (mazākas ģeogrāfiskās vienības)

Tiesiskais regulējums:

attiecībā uz organizāciju, kas pārvalda ACVN/AĢIN, ja dalībvalstis to ir paredzējušas.

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

Varēs izmantot tādas mazākas ģeogrāfiskās vienības (pašvaldības) nosaukumu, kas izraudzīta no šīs produkta specifikācijas 4. punktā minētajām, kopā arī atzīmi “Vino de Pueblo” (“Ciemata vīns”), ja aizsargātais vīns ir ražots no vīnogām, no kurām 85 % ir iegūtas no attiecīgās pašvaldības teritorijā esošajiem zemes gabaliem.

Saite uz produkta specifikāciju

www.itacyl.es/documents/20143/342640/PPTA+MOD+PCC+DOP+RUEDA+Rev+2.docx/bc904e60-f463-bac0-40a7-d96f7276ff48

(1) OV L 9, 11.1.2019., 2. lpp.